CELEX: 32006R0898
Language: lv
Date: 2006-06-19 00:00:00
Title: Komisijas Regula (EK) Nr. 898/2006 ( 2006. gada 19. jūnijs ), ar ko groza Padomes Regulu (EK) Nr. 51/2006 attiecībā uz nozvejas ierobežojumiem un zvejas piepūles ierobežojumiem tūbīšu zvejai  ICES  zonās IIa (EK ūdeņi), IIIa un IV (EK ūdeņi)

20.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 167/16
            
         
      KOMISIJAS REGULA (EK) Nr. 898/2006
   (2006. gada 19. jūnijs),
   ar ko groza Padomes Regulu (EK) Nr. 51/2006 attiecībā uz nozvejas ierobežojumiem un zvejas piepūles ierobežojumiem tūbīšu zvejai ICES zonās IIa (EK ūdeņi), IIIa un IV (EK ūdeņi)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2005. gada 22. decembra Regulu (EK) Nr. 51/2006, ar ko 2006. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Kopienas ūdeņos un – attiecībā uz Kopienas kuģiem – ūdeņos, kur nepieciešami nozvejas ierobežojumi (1), un jo īpaši tās 5. panta 4. punktu un 7. panta 4. punktu,
   tā kā:
   
               (1)
            
            
               Regulas (EK) Nr. 51/2006 IA un IID pielikumā noteikti pagaidu nozvejas ierobežojumi un zvejas piepūles ierobežojumi attiecībā uz tūbīšu zveju ICES zonās IIa (EK ūdeņi), IIIa un IV (EK ūdeņi).
            
         
               (2)
            
            
               Saskaņā ar Regulas (EK) Nr. 51/2006 IID pielikuma 6. punktu Komisija pārskata nozvejas ierobežojumus un zvejas piepūles ierobežojumus 2006. gadam, pamatojoties uz Zivsaimniecības zinātnes, tehnikas un ekonomikas komitejas (ZZTEK) atzinumiem par 2005. gada Ziemeļjūras tūbīšu mazuļu daudzumu. Ja ZZTEK novērtē, ka 2005. gada Ziemeļjūras tūbīšu mazuļu daudzums ir no 300 000 līdz 500 000 miljoniem īpatņu 0 vecumā, tad kilovatdienu skaits nepārsniedz 2003. gadā noteikto, kas aprēķināts kā kopējais kilovatdienu skaits katram gadam, un kopējo pieļaujamo nozveju 2006. gadam nosaka 300 000 tonnu apmērā. Kopējo kilovatdienu skaitu katram gadam aprēķina, reizinot konkrētā apgabalā pavadīto dienu skaitu ar uzstādītā dzinēja jaudu kilovatos.
            
         
               (3)
            
            
               ZZTEK ir novērtējusi, ka 2005. gada tūbīšu mazuļu daudzums nav mazāks par 324 000 miljoniem īpatņu 0 vecumā.
            
         
               (4)
            
            
               Tādēļ attiecīgi jāgroza Regula (EK) Nr. 51/2006,
            
         IR PIEŅĒMUSI ŠO REGULU.
   1. pants
   Regulu (EK) Nr. 51/2006 groza šādi.
   
               1)
            
            
               Regulas IA pielikumu groza saskaņā ar šīs regulas pielikumu.
            
         
               2)
            
            
               Regulas IID pielikumā 5. punktu aizstāj ar šādu:
               
                           “5.
                        
                        
                           Katra dalībvalsts nodrošina, ka 2006. gadā kilovatdienu skaits kuģiem, kas peld ar attiecīgās valsts karogu vai ir reģistrēti Kopienā, nepārsniedz atbilstīgi 4. punkta a) apakšpunktam aprēķināto kilovatdienu skaitu 2003. gadā.”
                        
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 19. jūnijā
      
         
            Komisijas vārdā —
         
            Komisijas loceklis
         
         Joe BORG
         
      
   
   
      (1)  OV L 16, 20.1.2006., 1. lpp.
   
      PIELIKUMS
      Regulas (EK) Nr. 51/2006 IA pielikumu groza šādi.
      Ierakstu par tūbītēm zonās IIa (EK ūdeņi), IIIa un IV (EK ūdeņi) aizstāj ar šādu ierakstu:
      
         
                     
                                 Suga
                              
                              
                                 :
                              
                              
                                 Tūbītes
                                 
                                    Ammodytidae
                                 
                              
                           
                  
                     
                                 Zona
                              
                              
                                 :
                              
                              
                                 IIa (EK ūdeņi) (1), IIIa, IV (EK ūdeņi) (1)
                                 
                                 SAN/2A3A4.
                              
                           
               
                     “Dānija
                  
                  
                     282 989
                  
                  
                     
                        Analītiska KPN
                     
                     
                        Piemēro Regulas (EK) Nr. 847/96 3. pantu
                     
                     
                        Piemēro Regulas (EK) Nr. 847/96 4. pantu
                     
                     
                        Piemēro Regulas (EK) Nr. 847/96 5. panta 2. punktu
                     
                  
               
                     Apvienotā Karaliste
                  
                  
                     6 186
                  
               
                     Visas dalībvalstis
                  
                  
                     10 825 (2)
                     
                  
               
                     EK
                  
                  
                     300 000
                  
               
                     Norvēģija
                  
                  
                     0 (3)
                         (4)
                     
                  
               
                     KPN
                  
                  
                     300 000
                  
               
      
         (1)  Izņemot ūdeņus līdz 6 jūdžu attālumā no Apvienotās Karalistes bāzes līnijām pie Šetlendas, Fēras salas un Fūlas.
      
         (2)  Izņemot Dāniju un Apvienoto Karalisti.
      
         (3)  Jāzvejo Ziemeļjūrā.
      
         (4)  Pārskata 2006. gadā.”